|  |
| --- |
| **Aalisarneq pillugu Siunnersuisoqatigiinnut aamma taaseqataasinnaanatik** **ataatsimeeqataasartunut**  |
| **TUSARNIAANEQ - Sinerissap qanittuani 2025-mi arnarlunniarnermi TAC-p** **Aalajangersarneqarnera** |

Nipisanut Total Allowable Catch (TAC)-p aalajangersarneqarneranut tusarniaanermut allakkiaq oqaasertalik saqqummiunneqarpoq. TAC-imut agguagassanullu tunngavilersuutit siunnersuutillu 1 aamma 2 ilanngussatut ilanngunneqarput.

**Qallunaatut kalaallisullu tusarniaanermit akissuteqarnissamik piffissaliussaq tassaavoq ulloq 31.01.2025 uunga** **apn@nanoq.gl**

Akissuteqannginneq siunnersuummik nassiunneqartumik akuersinertut isigineqassaaq.

Kitaanut tamarmut nipisattassanik Pinngortitaleriffimmit ilisimatuussutsikkut ukiut ataasikkaarlugit siunnersuisoqartarpoq.

2024-mi pisat 2023-mut sanilliullugit 31%-imik appariarsimapput. Pisassiissutit tamakkerneqaraluartut aalisarneq ukiut siuliinut sanilliullugu ingerlanerlunneruvoq. 2024-imi pisassanit qaqinneqartut 1.521 tonsiupput, tassalu TAC-issatut siunnersuutigineqartut 3 %-imik sinnerlugit. Siunnersuusiat uani tusarniaanermi ilanngunneqarpoq.

Pinngortitaleriffimmit ilisimatuussutsikkut siunnersuinerit naapertorlugit Kitaani 2025-mi nipisannut TAC 1.475,3 tonsiusussatut inassutigineqarpoq. Takussutissiaq 1 takuuk.

**Takussutissiaq 1**. 2024-mi siunnersuinerit, pisassat pisassanillu qaqitat, kiisalu Kitaani 2025-mi nipisannut TAC-issatut siunnersuinersuineq siunnersuutigineqartorlu (tons)

|  |  |  |
| --- | --- | --- |
|  | 2024 | 2025 |
| Siunnersuineq | 1.475,3 | 1.475,3 |
| TAC | 1.475,3 | 1.475,3 |
| Pisassiissutinit ilanngaatit | 1.521  | - |

Tunumi nipisannik killilerneqanngitsumik aalisartoqassasoq siunnersuutigineqarpoq, takussutissiaq 2 takuuk. Tamanna Tunumi nipisanniarneq ineriartortinneqarnissaanik peqquteqarpoq. Pinngortitaleriffimmiit misissugassanik tunniussisoqarnissanut piumasaqaateqartoqarsinnaavoq.

**Takussutissiaq 1**. 2024-mi siunnersuinerit, pisassat pisassanillu qaqitat, kiisalu Tunumi 2025-mi nipisannut TAC-issatut siunnersuinersuineq siunnersuutigineqartorlu (tonsit).

|  |  |  |
| --- | --- | --- |
|  | 2024 | 2025 |
| Siunnersuineq | **-** | - |
| TAC | Killeqanngitsumik aalisarneq  | Killeqanngitsumik aalisarneq |
| Pisassiissutinit ilanngaatit | **-** | - |

Aqutsinissamik pilersaarummi nipisanniarnermi aqutsiveqarfikkaartumik TAC-mik agguataarinermi agguaasseriaaseq aalajangersarneqarpoq. Ukiut pingasut siuliini aalisarneq naapertorlugu agguaasseriaaseq tunngavigalugu TAC ukiut tamaasa agguataarneqartarpoq. Tamatuma kingorna immikkoortunut pisassiisoqartarpoq, taakkunanngalu 80 %-it agguaariaaseq naapertorlugu tunniunneqartarput, kingulliillu 20 %-it assigiimmik NAFO-mi sumiiffiliilluni immikkoortunut agguaanneqartarlutik.

Nunatta Kitaani arnarlunniarnermi aqutsinissamut pilersaarummi agguaasseriaatsit kiisalu pisassanit qaqinneqarsimasut ilanngussaq 2-mi nalunaarsorneqarneri naapertorlugit 2025-mi TAC -ip takussutissiaq 3-mi allaaserineqartutut agguaanneqarnissaat inassutigineqarpoq.

Takussutissiaq 3.2025-mi nipisattassatut illikartitat NAFO-mi oqartussaaffikkaarlugit agguarneqarneri (tons)

|  |  |
| --- | --- |
|  | 2025-mi pisassatut illikartitat |
| NAFO 1A | 210,8 |
| NAFO 1Ba | 198,4 |
| NAFO 1Bb | 102,6 |
| NAFO 1C | 344,5 |
| NAFO 1D | 302,2 |
| NAFO 1E | 180,6 |
| NAFO 1F | 136,2 |
| Katillugit | 1475,3 |